Die eerste foto's van Archie Harrison Mountbatten-Windsor! | rooi roseDie eerste foto's van Archie Harrison Mountbatten-Windsor! | rooi rose
Die eerste foto’s van Archie Harrison Mountbatten-Windsor!
Prins Harry en Meghan se babaseuntjie, Archie Harrison, is Maandagoggend 6 Mei 2019 gebore en die koninklike gesin het die eerste amptelike foto's van dié kleinding gedeel. Kyk net hoe oulik is hy!
Die eerste foto’s van Archie Harrison Mountbatten-Windsor! deur Catherine Schenck. Hooffoto: ROTA / Shutterstock / Greatstock
Prins Harry en Meghan, trotse ouers van ’n seuntjie, het gister die naam en eerste foto’s van hul eersteling gedeel. Sy naam: Archie Harrison Mountbatten-Windsor.
Dié naam breek met koninklike tradisie, en is iets wat Harry en Meghan uitdruklik wou doen.
Hulle het ook gekies om nie Archie volgens sy titel te laat bekendstaan nie (dit is die Graaf van Dumbarton) maar daar sal eerder verwys word na hom as jongeheer Archie.
Daar is wel genoem dat hy sy pa se van, Mountbatten-Windsor, sal hou. Hierdie van is die eerste keer gebruik deur koningin Elizabeth en Prins Philip, nadat Philip gevoel het dat sy kinders ook sy van moes dra.
Harry en Meghan het reeds vir Archie Harrison aan sy oumagrootjie, koningin Elizabeth, oupagrootjie, Prins Philip, en ouma Doria Ragland, Meghan se ma, voorgestel.
Lees ook: Dis ’n seuntjie!
Sy grootouers aan sy pa se kant, Prins Charles en Camilla, is tans in Duitsland en het op twitter genoem dat hulle baie opgewonde is om dié nuwe kleinding te ontmoet wanneer hulle terugkeer.
The Prince of Wales meets well-wishers in Berlin today during the #RoyalVisitGermany 👋🏻 pic.twitter.com/oQZG38heYE
Lees ook: Familiefoto’s van Prins Harry en Meghan se troue
Prins Harry se ouboet en self pa van drie, Prins William, en sy skoonsuster Kate, het ook tydens ’n persverklaring vir Meghan en Harry gelukgewens met hul eersteling. Hulle het genoem dat hulle baie opgewonde is om dié kleintjie te ontmoet.
Soos gewoonlik het William met sy goeie sin vir humor sy broer verwelkom as lid van die “Vereniging van die Slaap-Ontroofdes,” oftewel ouerskap.
Lees ook: Prinses Charlotte word vier jaar oud
Prins Harry en Meghan het ook tydens ’n persverskyning genoem dat Archie Harrison ’n oulike, rustige babatjie is, en dat hulle daarna uitsien om tyd met hom deur te bring en dat hulle nie kan wag om te sien hoe hy grootword nie.
The Duke and Duchess of Sussex showed their newborn son to the world on Wednesday. Meghan said the two-day-old child had “the sweetest temperament,” and that the couple were looking forward to spending some “precious time with him as he slowly, slowly starts to grow up”.
A post shared by The Guardian (@guardian) on May 8, 2019 at 5:54am PDT
Dis ’n seuntjie! Alles wat ons nou weet van Harry en Meghan se baba